**Մալին Աննա Բյորք** (շվեդ.՝ Malin Anna Björk, մայիսի 22, 1972, Գյոթեբորգ, Շվեդիա), շվեդ պետական և քաղաքական գործիչ, Շվեդիայի Ձախ կուսակցության անդամ, Եվրոպական խորհրդարանի պատգամավոր, Եվրոպական միացյալ ձախ / ձախ-կանաչ Հյուսիս կուսակցական խմբի անդամ։ Նա նաև հանդիսանում է կանանց իրավունքների և գենդերային հավասարության հանձնաժողովի (FEMM) և քաղաքացիական ազատությունների, արդարադատության և ներքին գործերի կոմիտեի անդամ (LIBE)։

Կենսագրություն
--------------

Մալին Բյորքը իր մանկությունն անց է կացրել Վեստրա-Ֆրելունդայում, Գյոթեբորգում։ Այժմ նա իր ամուսնու և 2 երեխաների հետ ապրում է Բրյուսելում։ Շուրջ 10 տարի աշխատել է Եվրոպական կանանց լոբբիիում (EWL)։ 2005-2008 թվականներին եղել է Եվրոպական կանանց լոբբիի Հյուսիսային և Բալթյան երկրների փորձնական ծրագրի ղեկավար, որն ուղղված էր տարածաշրջանում նպաստելու համագործակցությանը՝ կապված մարմնավաճառության և մարդկանց վաճառքի հետ։

Բյորքը 2009 թվականի սկզբին լքել է Եվրոպական կանանց լոբբին, որպիսի սկսի նոր աշխատանք՝ Եվրոպական ցանցում աղքատության դեմ ծրագրի ղեկավար, իսկ դրանից հետո, 2009 թվականին, աշխատանքի է ընդունվել կանանց իրավունքների և գենդերային հավասարության հանձնաժողովի քարտուղարությունում՝ Եվրոպական միացյալ ձախեր/Սկանդինավյան ձախ կանաչներ կուսակցության և քաղաքական խորհրդականի կոմիտեի անդամ Էվա-Բրիթ Սվենսսոնի մոտ։

Մալին Բյորքը եղել է 2014 թվականի Եվրոխորհրդարանի ընտրությունների Ձախ կուսակցության գլխավոր թեկնածուն այն բանից հետո, երբ նա հազիվ ստացավ այդ պաշտոնը գործող պատգամավոր Միքայել Գուստավսսոնի դեմ պայքարից հետո։ Նա կուսակցության միակ ընտրված անդամն էր։ Նախընտրական արշավի ժամանակ նա շեշտը դրել է ֆեմինիստական խնդիրների, ռասիզմի դեմ պայքարի, ԼԳԲՏ-ի իրավունքների, աշխատողների իրավունքների պաշտպանության և խիստ խնայողության քաղաքականությանը հակազդելու վրա։ Նա հայտարարել է, որ ցանկանում է ավելի վճռական որոշումներ կայացնել սոցիալական դեմպինգի դեմ, այդ թվում չեղարկել Լավալ ընկերության դատական գործը ընդդեմ Շվեդական արհմիության, որտեղ դատարանը վճռեց, որ գորադուլի իրավունքը սահմանափակ է, եթե այն անհամաչափորեն ազդում է ԵՄ-ում բիզնես ստեղծելու կամ տրամադրելու իրավունքի վրա։ Բյորքը դեմ էր Անդրատլանտյան ազատ առևտրի գոտի ստեղծելու առաջարկին։

Մալին Բյորքը հանդիսանում էր ԵՄ-ում վերաբնակեցման հարցերով Եվրոխորհրդարանի զեկուցողը։ 2017 թվականի հոկտեմբերին ԵՄ անդամ պետություններում տարեկան շուրջ 240 հազար փախստականների վերաբնակեցման նրա առաջարկը հավանության է արժանացել Եվրոխորհրդարանի քաղաքացիական ազատությունների, արդարադատության և ներքին գործերի կոմիտեի կողմից։

Իր գործընկերոջ՝ Էլեոնորա Ֆորենզիի հետ, նա հանդիսանում է գենդերի և առևտրի մասին զեկույցի հեղինակ, որում կոչ է արվում ԵՄ-ին ավելի զգայուն գենդերային քաղաքականություն իրականացնել։ 2018 թվականի հունվարին զեկույցն ընդունվել է կանանց իրավունքների և գենդերային հավասարության հանձնաժողովի և միջազգային առևտրի կոմիտեի կողմից։

2014 թվականին Բյորքը հրաժարվել է շվեդական ինքնաթիռում ամրագոտին ամրացնել այն բանից հետո, հենց իրեն հայտնի դարձավ, որ ինքնաթիռում կտեղափոխեն իրանցի ապաստան խնդրողին, ով պետք է արտաքսվեր։ Արդյունքում տղամարդուն ինքնաթիռից տարել են այլ վայր։ Ավելի ուշ նա Շվեդիայում մշտական բնակության թուլտվություն է ստացել։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Sveriges befolkning 2000 (շվեդերեն) — Sveriges Släktforskarförbund, 2020.
2. ↑  комитет по правам женщин и гендерному равенству
3. ↑  комитет по гражданским свободам, правосудию и внутренним делам
4. ↑  «Vänsterpartiet» (անգլերեն). GUE/NGL. Արխիվացված է օրիգինալից 2020-03-19-ին. Վերցված է 2020 թ․ մարտի 19-ին.
5. ↑  «Personal | Vänsterpartiet i EU-parlamentet». web.archive.org. 2014 թ․ փետրվարի 19. Արխիվացված է օրիգինալից 2014 թ․ փետրվարի 12-ին. Վերցված է 2020 թ․ մարտի 19-ին.
6. ↑  «Malin Björk» (շվեդերեն). Vänsterpartiet i EU-parlamentet. 2014 թ․ հուլիսի 4. Վերցված է 2020 թ․ մարտի 19-ին.
7. 1 2  Malin Björk (V) Europaportalen.se. ( at Webcitation.org.)
8. ↑  «Legislative train schedule». European Parliament. Վերցված է 2020 թ․ մարտի 19-ին.
9. ↑  «RAPORT referitor la propunerea de regulament al Parlamentului European și al Consiliului de instituire a cadrului de relocare al Uniunii și de modificare a Regulamentului (UE) nr. 516/2014 al Parlamentului European și al Consiliului» (ռումիներեն). www.europarl.europa.eu. Վերցված է 2020 թ․ մարտի 19-ին.
10. ↑  «MEPs propose taking in over 200,000 refugees» (անգլերեն). EUobserver. Վերցված է 2020 թ․ մարտի 19-ին.
11. ↑  «BETÄNKANDE om förslaget till Europaparlamentets och rådets förordning om inrättande av en unionsram för vidarebosättning och om ändring av Europaparlamentets och rådets förordning (EU) nr 516/2014» (շվեդերեն). www.europarl.europa.eu. Վերցված է 2020 թ․ մարտի 19-ին.
12. ↑  доклад о гендере и торговле
13. ↑  «BETÄNKANDE om jämställdhet i EU:s handelsavtal» (շվեդերեն). www.europarl.europa.eu. Վերցված է 2020 թ․ մարտի 19-ին.
14. ↑  Wannerskog, Kalle (2014 թ․ ապրիլի 10). «Flygpassagerare stoppade avvisning». *Sveriges Radio*. Վերցված է 2020 թ․ մարտի 19-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Եվրախորհրդարան |

 |